English: Thanks very much, Carolyn. Certainly, we're very aware that it's not just about pay; there are lots of other issues around this, which is why I was really pleased to have been presented with the staff welfare project on Monday, by representatives of the trade union movement, just setting out the kinds of things where they'd really like to see us make some movement. And so, obviously, I'll be looking at that in detail, just to see how much further we can go with that. On agency costs, we are determined to try and bear down on certainly the most expensive agencies. And, as you say, all of the health boards have their own banks. To what extent we could have a Welsh bank - . I mean, I don't think that's rocket science; it's something we could probably try and move towards. In terms of the night shift in Withybush, I can't tell you how fascinating it was. It's really important not just to get a sense of it through reading about what the situation is and listening to people. When you actually see the pressure on the ground, when you actually see the number of in particular older people who shouldn't really be in hospital, because they've had their treatment and there are real issues with delayed transfers of care, it really makes a difference and hits home. Some of that information in relation to agency workers I found really very useful. I had no idea we had quite so many people coming in en masse from England, but of course it's a real issue of how we staff, especially hospitals that are perhaps further away from the big centres. So, it's a real challenge and it's not going to be easy to fix. The other thing is, on the one-off payment, I think it's really important for people to understand, first of all, that this is money where we've asked all around Cabinet for people to slow down their spending this year. If we ask them to, if we get an agreement on this, we'll ask them to slow down spending and maybe push it into next year. So, this is not money that is easy to come by, this is not underspends; this is money that has already been allocated and we're asking a big favour of the rest of the Cabinet. And it's about reserves as well. There's a big risk with going into reserves. We don't know if we're going to get a new COVID variant that is going to bypass our vaccines next year. We would be taking a risk with this. So, this is really high-risk politics, but it's something we're prepared to do because we actually want to stand by our NHS workers. So, this would be a one-off payment, and it's not going to be on the table for very long, because the end of the financial year is coming very, very quickly, and if they want it in their pay packets, we've got to get it in at the start of March, which means that an agreement has to be made before that. So, the clock is ticking here. And, of course, we haven't taken the money away from anybody yet. Obviously, people would be more than happy to hold on to that. We're asking a really, really big favour of people, and taking a risk on reserves. So, we'd have to have a very good reason to be doing that, and obviously this is a negotiation.
Welsh: Diolch yn fawr, Carolyn. Yn sicr, rydyn ni'n ymwybodol iawn nad yw'n ymwneud â chyflog yn unig; mae llawer o faterion eraill yn ymwneud â hyn, a dyna pam roeddwn i'n falch iawn o fod wedi cael fy nghyflwyno â'r prosiect lles staff ddydd Llun, gan gynrychiolwyr y mudiad undebau llafur, dim ond yn nodi'r mathau o bethau yr hoffen nhw ein gweld ni'n ymdrin â nhw. Ac felly, yn amlwg, mi fydda i'n edrych ar hynny'n fanwl, dim ond i weld faint ymhellach allwn ni fynd gyda hynny. O ran costau asiantaeth, rydyn ni'n benderfynol o roi pwysau ar yr asiantaethau drutaf yn sicr. Ac, fel y dywedwch chi, mae gan bob un o'r byrddau iechyd eu cronfeydd eu hunain. I ba raddau y gallen ni gael cronfa Cymru - . Hynny yw, dydw i ddim yn credu bod hynny'n anodd iawn; mae'n rhywbeth y gallem ni geisio symud tuag ato mae'n debyg. O ran y shifft nos yn Llwynhelyg, alla i ddim dweud wrthych pa mor ddiddorol oedd hynny. Mae'n bwysig iawn nid yn unig i gael synnwyr o'r peth trwy ddarllen am beth yw'r sefyllfa a gwrando ar bobl. Pan fyddwch chi mewn gwirionedd yn gweld y pwysau ar lawr gwlad, pan fyddwch chi mewn gwirionedd yn gweld nifer y bobl hŷn yn benodol na ddylen nhw fod yn yr ysbyty mewn gwirionedd, oherwydd eu bod wedi cael eu triniaeth ac mae problemau gwirioneddol gyda throsglwyddiadau gofal gohiriedig, mae wir yn gwneud gwahaniaeth ac yn taro deuddeg. Roedd rhywfaint o'r wybodaeth honno o ran gweithwyr asiantaeth yn ddefnyddiol iawn i mi. Doedd gen i ddim syniad bod gennym ni gymaint o bobl yn dod i mewn yn eu niferoedd o Loegr, ond wrth gwrs mae'n fater go iawn o sut rydyn ni'n staffio, yn enwedig ysbytai sydd efallai yn bellach i ffwrdd o'r canolfannau mawr. Felly, mae'n her go iawn ac nid yw'n mynd i fod yn hawdd ei datrys. Y peth arall yw, ar y taliad untro, rwy'n credu ei bod hi'n bwysig iawn i bobl ddeall, yn gyntaf oll, mai arian yw hwn lle rydyn ni wedi gofyn o amgylch y Cabinet i gyd i bobl arafu eu gwariant eleni. Os gofynnwn iddyn nhw, os cawn ni gytundeb ar hyn, byddwn ni'n gofyn iddyn nhw arafu gwariant ac efallai ei wthio i'r flwyddyn nesaf. Felly, nid arian sy'n hawdd ei gael yw hwn, nid tanwariant yw hwn; mae hwn yn arian sydd eisoes wedi'i ddyrannu ac rydyn ni'n gofyn ffafr fawr gan weddill y Cabinet. Ac mae'n ymwneud â chronfeydd wrth gefn hefyd. Mae yna risg fawr gyda defnyddio cronfeydd wrth gefn. Dydyn ni ddim yn gwybod a ydyn ni am gael amrywiad COVID newydd sy'n mynd i osgoi ein brechlynnau y flwyddyn nesaf. Byddem yn cymryd risg gyda hyn. Felly, mae hyn yn wleidyddiaeth risg uchel iawn, ond mae'n rhywbeth rydyn ni'n barod i'w wneud oherwydd ein bod ni mewn gwirionedd eisiau cefnogi ein gweithwyr GIG. Felly, taliad untro fyddai hwn, ac nid yw'n mynd i fod ar y bwrdd yn hir iawn, oherwydd mae diwedd y flwyddyn ariannol yn dod yn gyflym iawn, iawn, ac os ydyn nhw eisiau hynny yn eu pecynnau cyflog, mae'n rhaid i ni ei gael i mewn ar ddechrau mis Mawrth, sy'n golygu bod yn rhaid gwneud cytundeb cyn hynny. Felly, mae'r cloc yn tician yn y fan yma. Ac, wrth gwrs, dydyn ni ddim wedi tynnu'r arian oddi ar neb eto. Yn amlwg, byddai pobl yn fwy na pharod i ddal eu gafael arno. Rydyn ni'n gofyn ffafr fawr iawn, iawn gan bobl, ac yn cymryd risg ar gronfeydd wrth gefn. Felly, byddai'n rhaid i ni gael rheswm da iawn dros wneud hynny, ac yn amlwg mae hon yn drafodaeth.